गौरतलब है कि कुछ दिन पहले विदेश मंत्रालय ने कई यूरोपीय देशों को पत्र लिखकर बैंक धोखाधड़ी मामले में फरार हीरा कारोबारी नीरव मोदी का पता लगाने में मदद करने को कहा था. मंत्रालय ने यह भी कहा कि उसके पास एक से अधिक भारतीय पासपोर्ट नहीं है. विदेश मंत्रालय के प्रवक्ता रवीश कुमार ने कहा कि मंत्रालय ने विदेश में अपने सभी मिशनों को भी संदेश भेजा है कि वे स्थानीय सरकारों से संपर्क करके अनुरोध करें कि वे नीरव मोदी को अपने देश में प्रवेश नहीं करने दें और भारत को सूचित करें कि क्या वह वहां रह रहा है.